ai4bharat/Pralekha huggingface dataset:
PIB Headquarters
இந்திராகாந்தி அணு ஆராய்ச்சி மையத்தின் நிறுவன நாள் விழா
கல்பாக்கத்தில் அமைந்துள்ள அணுசக்தித் துறையின் இந்திராகாந்தி அணு ஆராய்ச்சி மையத்தின் நிறுவன நாள் இன்று கொண்டாடப்பட்டது. 1971 ஆம் ஆண்டு ஏப்ரல் 30 ஆம் தேதியன்று அணுசக்தி ஆணையத்தின் அப்போதைய தலைவரான டாக்டர் விக்ரம்சாரா பாயின் உத்தரவின்பேரில், இந்த மையம் அமைக்கப்பட்டது.
இந்நிகழ்ச்சியில் மத்திய அரசின் அணுசக்தித் துறை ஹோமி பாபா இருக்கைப் பேராசிரியரும், முன்னாள் தலைமை அறிவியல் ஆலோசகருமான டாக்டர் ஆர் சிதம்பரம் தலைமை விருந்தினராக பங்கேற்றார். அணு சக்தித் துறையின் செயலர் திரு கே என் வியாஸ் இந்நிகழ்ச்சியில் பங்கேற்று, கோரல் வசதிக்கான 50-ஆவது இயக்கத்தைத் துவக்கி வைத்தார். மேலும், இந்திய அணுசக்திக் கழகத்தின் தலைவரும், மேலாண்மை இயக்குநருமான திரு எஸ் கே ஷர்மா, கடந்த 40 ஆண்டுகளில் இந்த மையம் புரிந்த சாதனைகள் குறித்த கையேட்டை வெளியிட்டார். இந்த மையத்தின் முன்னாள் இயக்குநர் டாக்டர் பி ஆர் வாசுதேவ ராவ், ஹெச் பி என் ஐ துணைவேந்தர் டாக்டர் எஸ் ஏ வி சத்தியமூர்த்தி ஆகியோர் இந்நிகழ்ச்சியில் கலந்து கொண்டனர்.
கல்பாக்கத்தில் அமைந்துள்ள இம்மையத்தின் சிறப்பு குறித்து பேசிய டாக்டர் ஆர் சிதம்பரம், மீண்டும் உற்பத்தி செய்யக்கூடிய திறனை கொண்ட அணுசக்தி ஏறத்தாழ புதுப்பிக்கக்கூடிய எரிசக்தியாக விளங்குவதாகவும். இதனை உருவாக்குவதில் இந்திராகாந்தி அணு ஆராய்ச்சி மையம் முக்கிய பங்கு வகிக்கிறது என்றும் இம்மையம் நாட்டின் பெருமையாகும் என்றும் குறிப்பிட்டார்.
இந்நிகழ்ச்சியின் போது ஆராய்ச்சி மாணவர்களுக்கும், முதுநிலை பட்டப்படிப்பில் ஆராய்ச்சி மேற்கொண்ட மாணவர்களுக்கும் டாக்டர் சிதம்பரம் விருதுகளை வழங்கினார். அணுசக்தித் துறையின் பல்வேறு பிரிவுகளைச் சேர்ந்த மூத்த அதிகாரிகளும், இம்மையத்தின் முன்னாள் தலைவர்கள் மற்றும் ஊழியர்களும் இந்நிகழ்ச்சியில் பங்கேற்றனர்.
புதிய மற்றும் புதுப்பிக்கத்தக்க எரிசக்தி அமைச்சகம்
ரீ-இன்வெஸ்ட்-2020: நவம்பர் 26 அன்று பிரதமர் துவக்கி வைக்கிறார்
மூன்றாவது புதுப்பிக்கத்தக்க எரிசக்தி முதலீட்டுக் கூட்டம் மற்றும் கண்காட்சியை  இம்மாதம் 26 ஆம் தேதியன்று பிரதமர் திரு நரேந்திர மோடி காணொலி மூலம் துவக்கி வைக்கிறார்.
இங்கிலாந்து தொழில், எரிசக்தி மற்றும் தொழில் யுக்தி செயலாளர், டென்மார்க் எரிசக்தி, பயன்பாடுகள் மற்றும் பருவநிலை அமைச்சர் உள்ளிட்ட முக்கிய பிரமுகர்கள் இந்த நிகழ்ச்சியில் கலந்து கொள்கின்றனர்.
இது குறித்த தகவல்களை அளித்த புதிய மற்றும் புதுப்பிக்கத்தக்க எரிசக்தி அமைச்சர் திரு ஆர் கே சிங், 2015, 2018 ஆகிய ஆண்டுகளில் அடைந்த வெற்றியின் தொடர்ச்சியாக மூன்றாவது புதுப்பிக்கத்தக்க எரிசக்தி முதலீட்டுக் கூட்டமும், கண்காட்சியும் இந்த வருடம் நடத்தப்படுவதாகக் கூறினார்.
புதுப்பிக்கத்தக்க எரிசக்தித் துறையில் முதலீடு செய்வதற்கான சர்வதேச களத்தை இந்த நிகழ்வு வழங்குமென்றும், இத்துறையில் இந்தியா கொண்டுள்ள உறுதியை சர்வதேச சமூகத்துக்கு எடுத்துரைக்கும் வகையில் மூன்றாவது புதுப்பிக்கத்தக்க எரிசக்தி முதலீட்டுக் கூட்டம் மற்றும் கண்காட்சி அமையுமென்றும் அவர் கூறினார்.
தனது எரிசக்தி தேவைகளை புதுப்பிக்கத்தக்க எரிசக்தி மூலம் பூர்த்தி செய்து கொள்வதை படிப்படியாக அதிகரிக்க இந்தியா உறுதி பூண்டுள்ளதாக அவர் மேலும் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்
https://www.pib.gov.in/PressReleasePage.aspx?PRID=1674019
புவி அறிவியல் அமைச்சகம்
தென்மேற்குப் பருவமழை மேலும் முன்னேறுவதற்கு சாதகமான சூழ்நிலை உருவாகி வருகிறது
இந்திய வானிலைத் துறையின் தேசிய வானிலை முன்கணிப்பு மையம்/புயல் எச்சரிக்கைப்பிரிவு வெளியிட்டுள்ள தகவல்கள் 
 ஓமனின் தெற்குக் கடலோரப்பகுதி மற்றும் அதனையொட்டிய ஏமன் பகுதியில் உருவான காற்றழுத்தம், கடந்த 6 மணி நேரத்தில் மணிக்கு 5 கிலோமீட்டர் வேகத்தில் தென்மேற்கு திசையில் நகர்ந்துள்ளது. மே 30, 2020, இன்று மாலை 5-30 மணி நிலவரப்படி, 17.0°N அட்சரேகை மற்றும் 53.9°E தீர்க்கரேகையில், சலாலா-விலிருந்து  20 கிலோமீட்டர் மேற்கிலும், அல்-கேய்தா-விலிருந்து  கிழக்கு-வடகிழக்கில் 200 கிலோமீட்டர் தொலைவிலும் மையம் கொண்டிருந்தது. இது அடுத்த 12 மணி நேரத்தில் ஆழ்ந்த காற்றழுத்தமாக வலுப்பெறுவதற்கு அதிக வாய்ப்புகள் உள்ளன. இது தெற்கு ஓமன் மற்றும் ஏமன் கடலோரப் பகுதியையொட்டி, குறைந்த வேகத்தில் மேற்கு-தென்மேற்கு திசையில் நகர்வதற்கு அதிக வாய்ப்பு உள்ளது.
 தென்கிழக்கு மற்றும் அதனையொட்டிய கிழக்கு மத்திய அரபிக்கடலில், அடுத்த 36 மணிநேரத்தில் மற்றொரு குறைந்த காற்றழுத்தப் பகுதி உருவாக அதிக வாய்ப்பு உள்ளது. அதன்பிறகு, 48 மணிநேரத்தில் காற்றழுத்தமாக கிழக்கு மத்திய மற்றும் அதனையொட்டிய தென்கிழக்கு அரபிக்கடலில் மையம் கொண்டிருக்கும். அதன்பிறகு மேலும் வலுப்பெறும் என எதிர்பார்க்கப்படுகிறது. அடுத்த 4 முதல் 5 நாட்களில் குஜராத் மற்றும் அதனையொட்டிய வடக்கு மகாராஷ்டிரா கடலோரப் பகுதியை நோக்கி வடக்கு-வடமேற்கு திசையில் இது நகருவதற்கு வாய்ப்பு உள்ளது.
(♦ தென்மேற்குப் பருவமழையானது, அடுத்த 24 மணிநேரத்தில் தெற்கு அரபிக்கடல், மாலத்தீவு, கன்னியாகுமரி பகுதி, தென்மேற்கு மற்றும் தென்கிழக்கு வங்கக்கடல் ஆகியவற்றில் மேலும் சில பகுதிகளில் முன்னேறுவதற்கான சூழல் ஏற்பட்டுள்ளது. கேரளாவில் ஜூன் 1, 2020-இல் தென்மேற்குப் பருவமழை தொடங்குவதற்கு சாதகமான சூழல் நிலவுகிறது.
தகவல் மற்றும் ஒலிபரப்பு அமைச்சகம்
பாகிஸ்தானிலிருந்து பொய்ச் செய்திகளைப் பரப்பும் அமைப்புகள் மீது இந்தியா கடும் நடவடிக்கை
இந்தியாவுக்கு எதிராக பொய்ச் செய்திகளைப் பரப்பும்
35 யுடியூப் அலைவரிசைகள், 2 இணையதளங்களுக்கு தடை
டிஜிட்டல் ஊடகங்கள் வாயிலாக இந்தியாவுக்கு எதிராக திட்டமிட்டு பொய்ச் செய்திகளைப் பரப்பும் 35 யுடியூப் அலைவரிசைகள், 2 இணையதளங்களை தடை செய்ய மத்திய தகவல் ஒலிபரப்பு அமைச்சகம் உத்தரவிட்டுள்ளது. பாகிஸ்தானிலிருந்து செயல்படும் இந்த யுடியூப் அலைவரிசைகள் 1 கோடியே 20 லட்சத்திற்கும் மேற்பட்ட சந்தாதாரர்களையும், 130 கோடிக்கும் மேற்பட்ட பார்வையாளர்களையும் கொண்டவையாகும். மேலும், இணையதளத்தில் இந்தியாவுக்கு எதிரான அவதூறு தகவல்களை பரப்பும் செயலில் ஈடுபட்டுள்ள 2 டுவிட்டர் கணக்குகள், 2 இன்ஸ்டாகிராம் கணக்குகள் மற்றுமொரு முகநூல் கணக்கும் மத்திய அரசால் தடை செய்யப்பட்டுள்ளது.
தகவல் தொழில்நுட்ப  சட்டம் 2021, விதி 16-ன் கீழ் இதற்கான 5 உத்தரவுகளை மத்திய தகவல் ஒலிபரப்பு அமைச்சகம் தனித்தனியாக பிறப்பித்துள்ளது.
இந்த சமூக ஊடகங்கள் மற்றும் இணையதளங்களை இந்திய புலனாய்வு அமைப்புகள், உன்னிப்பாக கண்காணித்து, உடனடி நடவடிக்கை எடுக்குமாறு அளித்த பரிந்துரையின் பேரில் மத்திய தகவல் ஒலிபரப்பு அமைச்சகம், பாகிஸ்தானிலிருந்து செயல்படும் இந்த சமூக ஊடகங்களை தடை செய்துள்ளது. இவற்றில் சில யுடியூப் அலைவரிசைகள் பாகிஸ்தான் தொலைக்காட்சி செய்தி வாசிப்பாளர்கள் மற்றும் தொகுப்பாளர்களால் நடத்தப்படுவது குறிப்பிடத்தக்கது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleseDetail.aspx?PRID=1791547
தகவல் மற்றும் ஒலிபரப்பு அமைச்சகம்
தேசிய உதவி எண்கள் பற்றிய விழிப்புணர்வை ஏற்படுத்த தனியார் டி.வி சேனல்களுக்கு ஆலோசனை
மத்திய அரசின் உதவி எண்கள் பற்றி விழிப்புணர்வை ஏற்படுத்தும்படி தனியார் பொழுதுபோக்கு டி.வி. சேனல்களுக்கு மத்திய தகவல் மற்றும் ஒலிபரப்புத்துறை அமைச்சகம் ஆலோசனை வழங்கியுள்ளது.
மத்திய சுகாதாரம் மற்றும் குடும்பநலத்துறை அமைச்சகத்தின் உதவி எண் - 1075, பெண்கள் மற்றும் குழந்தைகள் மேம்பாட்டு அமைச்சகத்தின் உதவி எண் - 1098, சமூகநீதித்துறையின் மூத்த குடிமக்களுக்கான உதவி எண் - 14567, நிம்ஹன்ஸ் அமைப்பின் உளவியல் ஆதரவு உதவி எண் - 08046110007, ஆயுஷ் கொவிட்-19 கவுன்சலிங் உதவி எண்- 14443, மைகவ் வாட்ஸ் அப் எண் - 9013151515 ஆகியவற்றை தனியார் பொழுதுபோக்கு டி.வி. சேனல்கள், தாங்கள் ஒளிபரப்பும் முக்கிய நிகழ்ச்சிகளுக்கு இடையே ஒளிபரப்பி விழிப்புணர்வை ஏற்படுத்த வேண்டும் என மத்திய தகவல் மற்றும் ஒலிபரப்புத்துறை அமைச்சகம் கேட்டுக் கொண்டுள்ளது.
கொவிட் சிகிச்சை நெறிமுறை, தடுப்பு நடவடிக்கைகள், தடுப்பூசி போடுதல் பற்றி அச்சு மற்றும் எலக்ட்ரானிக் ஊடகங்களில் கடந்த சில மாதங்களாக மத்திய அரசு விழிப்புணர்வை ஏற்படுத்தியுள்ளது என்றும் மத்திய தகவல் மற்றும் ஒலிபரப்புத்துறை அமைச்சகம் தனது கடிதத்தில் கூறியுள்ளது.
கொவிட்டுக்கு எதிரான போராட்டத்தில், அரசின் முயற்சிகளுக்கு உதவுவதில் முக்கிய பங்காற்றும் தனியார் டி.வி. சேனல்கள், இந்த நான்கு தேசிய உதவி எண்கள் குறித்தும் மக்களிடையே விழிப்புணர்வை ஏற்படுத்த வேண்டும் என மத்திய தகவல் மற்றும் ஒலிபரப்புத்துறை அமைச்சகம் வலியுறுத்தியுள்ளது.
மேலும் தகவல்களுக்கு:
https://pib.gov.in/PressReleasePage.aspx?PRID=1724075
பிரதமர் அலுவலகம்
உத்தரபிரதேசத்தின் அவுராயாவில் நடந்த சாலை விபத்தில் உயிரிழந்தவர்களுக்கு பிரதமர் இரங்கல்
உத்தரபிரதேசத்தின் அவுராயாவில் நடந்த சாலை விபத்தில் பலர் உயிரிழந்துள்ளதற்கு பிரதமர் திரு. நரேந்திர மோடி இரங்கல் தெரிவித்துள்ளார்.
”உத்தரபிரதேசத்தின் அவுராயாவில் நடந்த சாலை விபத்து மிகவும் துயரமானது. நிவாரணப் பணிகளில் அரசு தீவிரமாக ஈடுபட்டுள்ளது. இந்த விபத்தில் இறந்தவர்களின் குடும்பங்களுக்கு எனது இரங்கலைத் தெரிவித்துக் கொள்கிறேன். காயமடைந்தவர்கள் விரைவில் குணமடைய வேண்டும்” என்று பிரதமர் கூறியுள்ளார்.
(
சுகாதாரம் மற்றும் குடும்ப நலத்துறை அமைச்சகம்
இ-சஞ்சீவனி தொலைதூர மருத்துவ சேவையின் மூலம் 6 லட்சம் ஆலோசனைகள் வழங்கப்பட்டுள்ளன, நாட்டிலேயே தமிழகம் தொடர்ந்து முன்னிலை
மத்திய சுகாதாரம் மற்றும் குடும்பநல அமைச்சகத்தின் இ-சஞ்சீவனி தளத்தில் 6 லட்சத்துக்கும் அதிகமான  தொலைதூர மருத்துவ ஆலோசனைகள் இதுவரை நாடு முழுவதும் வழங்கப்பட்டு உள்ளன.
இவற்றில் ஒரு லட்சம் ஆலோசனைகள் கடந்த 15 நாட்களில் அளிக்கப்பட்டுள்ளன. இதில் தமிழ்நாடு தொடர்ந்து முன்னிலை வகித்து வருகிறது.
தமிழ்நாடு, கேரளா மற்றும் குஜராத் போன்ற மாநிலங்கள் வாரத்தின் ஏழு நாட்களும் ஒரு நாளைக்கு 12 மணி நேரமும் இ-சஞ்சீவனி சேவைகளை மக்களுக்கு வழங்குகின்றன.
இ-சஞ்சீவனி வெளிநோயாளி பிரிவு தற்போது 6000-க்கும் அதிகமான மருத்துவர்களுடன் 217 ஆன்லைன் வெளிநோயாளர் பிரிவு சேவைகளை வழங்குகிறது.
மக்களுக்கு மருத்துவ சேவையை வழங்குவதற்காக உருவாக்கப்பட்டுள்ள இந்த கைபேசி செயலியை 27 மாநிலங்கள் மற்றும் யூனியன் பிரதேசங்களில் உள்ள மக்கள் பயன்படுத்திக் கொள்ளலாம்.
தமிழ்நாட்டில் 2,03,286 தொலைதூர ஆலோசனைகளும், உத்திரப் பிரதேசத்தில் 1,68,553 தொலைதூர ஆலோசனைகளும்
இ-சஞ்சீவனி தளத்தின் மூலம் நடைபெற்றுள்ளன.
மாவட்டங்களை பொருத்தவரையில், விழுப்புரம், மதுரை மற்றும் திருவண்ணாமலை ஆகிய மாவட்டங்கள் இ-சஞ்சீவனி சேவைகளை வழங்குவதில் நாட்டிலேயே முதல் மூன்று இடங்களைப் பிடித்துள்ளன.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1668071
இளைஞர் நலன் மற்றும் விளையாட்டு அமைச்சகம்
பயிற்சி முகாமில் தங்களின் செயல்பாடு மற்றும் பாதுகாப்பு ஏற்பாடுகள் குறித்து இந்திய மல்யுத்த வீரர்கள் மகிழ்ச்சி
சோன்பத்தில் உள்ள இந்திய விளையாட்டு ஆணையத்தின் தேசிய சிறப்பு மையத்தில் இந்திய ஆண்கள் மல்யுத்த வீரர்களுக்கான ஃப்ரீஸ்டைல் மற்றும் கிரேக்கோ- ரோமன் பயிற்சிகள் கடந்த செப்டம்பர் மாதம் 1 ஆம் தேதி முதல் நடைபெற்று வருகின்றன.
நடைபெற உள்ள ஒலிம்பிக் போட்டிகளில் பதக்கம் வெல்வார் என்ற அதிகம் எதிர்பார்க்கப்படும் திரு பஜ்ரங் புனியா, கடந்த 2018 ஆசிய விளையாட்டு மற்றும் காமன்வெல்த் போட்டிகளில் தங்கப் பதக்கங்களையும் அதே ஆண்டு நடைபெற்ற உலக சாம்பியன்ஷிப் போட்டியில் வெள்ளிப் பதக்கமும், 2019ஆம் ஆண்டு நடைபெற்ற உலக சாம்பியன்ஷிப் போட்டியில் வெண்கலப் பதக்கமும் வென்றுள்ளார். தேசிய பயிற்சி முகாமில் தமது பயிற்சி குறித்து அவர் கூறுகையில், "மீண்டும் பயிற்சி முகாமில் கலந்துகொள்வது மகிழ்ச்சி அளிக்கிறது. என்ன தான் நாங்கள் பொது முடக்கத்தின் போது வீடுகளில் பயிற்சியில் ஈடுபட்ட போதும், நேரடியாக பயிற்சி முகாமில் ஈடுபடுவதுடன் அதனை ஒப்பிட முடியாது. சோன்பத் இந்திய விளையாட்டு ஆணையத்தில் மேற்கொள்ளப்பட்டிருக்கும் பாதுகாப்பு ஏற்பாடுகள் திருப்திகரமாக உள்ளன" என்று தெரிவித்தார்.
ஆண்களுக்கான ஃப்ரீஸ்டைல் மல்யுத்தத்தின் தேசிய தலைமைப் பயிற்சியாளர் திரு ஜக்மந்தர் சிங் இந்த பயிற்சி குறித்து கூறுகையில், "பயிற்சி தொடங்கியது முதல் வீரர்கள் கணிசமாக முன்னேறியுள்ளனர். தொடக்கத்தில் இருந்ததைவிட தற்போது வீரர்களின் பயிற்சி உத்வேகம் அடைந்துள்ளது. எனினும் எதிர்வரும் போட்டிகளுக்குத் தகுந்தவாறு எங்களது பயிற்சியை நாங்கள் மாற்றி அமைத்துக் கொள்ள வேண்டும்" என்று தெரிவித்தார்.
உலக மல்யுத்த சாம்பியன்ஷிப் போட்டிகள் இந்த வருடம் டிசம்பர் மாதம் நடைபெற உள்ளது குறிப்பிடத்தக்கது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1666822
-----
(Visitor Counter : 94
மத்திய அமைச்சரவை
தெலங்கானா மாநிலத்தில் சம்மக்கா சரக்கா மத்திய பழங்குடியினர் பல்கலைக்கழகத்தை அமைப்பதற்காக மத்திய பல்கலைக்கழகங்கள் சட்டம், 2009-ல் திருத்தம் செய்ய மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், ஆந்திரப் பிரதேச மறுசீரமைப்புச் சட்டத்தின் பதின்மூன்றாவது அட்டவணையில் கூறப்பட்டுள்ளபடி, தெலங்கானா மாநிலத்தின் முலுகு மாவட்டத்தில் சம்மக்கா சரக்கா மத்திய பழங்குடியினர் பல்கலைக்கழகத்தை அமைப்பதற்காக மத்திய பல்கலைக்கழகங்கள் சட்டம், 2009-ஐ மேலும் திருத்துவதற்கான மத்திய பல்கலைக்கழகங்கள்  மசோதா, 2023 ஐ நாடாளுமன்றத்தில் அறிமுகப்படுத்த ஒப்புதல் அளித்துள்ளது.
இதற்காக, ரூ. 889.07 கோடி நிதி ஒதுக்கீடு செய்யப்படும். இப்புதிய பல்கலைக்கழகம் மாநிலத்தில் உயர்கல்வியின் அணுகலை அதிகரிப்பது, தரத்தை மேம்படுத்துவதோடு மட்டுமல்லாமல், மாநிலத்தில் உள்ள பழங்குடி மக்களின் நலனுக்காக பழங்குடி கலை, கலாச்சாரம் மற்றும் பாரம்பரிய அறிவு முறை ஆகியவற்றில் கற்பித்தல் மற்றும் ஆராய்ச்சி வசதிகளை வழங்கும். இதன் மூலம் உயர்கல்வியில் மேம்பட்ட அறிவு வசதிகள் ஏற்படுத்தப்படும். இந்தப் புதிய பல்கலைக்கழகம் கூடுதல் திறனை உருவாக்குவதுடன், பிராந்திய ஏற்றத்தாழ்வுகளை அகற்ற முயற்சிக்கும்.
பெட்ரோலியம் மற்றம் இயற்கை எரிவாயு அமைச்சகம்
அடுத்த மூன்று ஆண்டுகளில் 1,000 திரவ இயற்கை எரிவாயு நிலையங்கள் நிறுவப்படும்: பெட்ரோலிய அமைச்சர்
தங்க நாற்கர சாலை மற்றும் முக்கிய தேசிய நெடுஞ்சாலைகளில் அமையவுள்ள முதல் 50 திரவ இயற்கை எரிவாயு நிலையங்களுக்கான அடிக்கல்லை மத்திய பெட்ரோலியம், இயற்கை எரிவாயு மற்றும் எஃகு அமைச்சர் திரு தர்மேந்திர பிரதான் இன்று நாட்டினார்.
இந்தியாவை எரிவாயு சார்ந்த பொருளாதாரமாக மாற்றும் பிரதமர் திரு நரேந்திர மோடியின் லட்சியத்தை அடைவதற்காக பெட்ரோலியம் மற்றும் இயற்கை எரிவாயு அமைச்சகம் எடுத்து வரும் நடவடிக்கைகளின் ஒரு பகுதியாக இந்த திரவ இயற்கை எரிவாயு நிலையங்கள் அமையவுள்ளன.
நிகழ்ச்சியில் பேசிய அமைச்சர் திரு தர்மேந்திர பிரதான், அடுத்த மூன்று ஆண்டுகளில் 1,000 திரவ இயற்கை எரிவாயு நிலையங்கள் நிறுவப்படும் என்றார். அனைத்து முக்கிய சாலைகள், தொழில் மையங்கள் மற்றும் சுரங்கப் பகுதிகளில் இவை அமையும் என்று அவர் கூறினார்.
தங்க நாற்கர சாலையின் ஒவ்வொரு 200-300 கிலோமீட்டர் தொலைவிலும் திரவ இயற்கை எரிவாயு நிலையங்களை அரசு நிறுவும் என்று அவர் மேலும் கூறினார். எதிர்காலத்தின் எரிசக்தியாக திரவ இயற்கை எரிவாயு இருக்கப் போகிறது என்று அவர் தெரிவித்தார்.
இந்தியாவை எரிவாயு சார்ந்த பொருளாதாரமாக மாற்றுவதற்காக நன்கு சிந்திக்கப்பட்டு உருவாக்கப்பட்ட யுக்தி செயல்படுத்தப்பட்டுக் கொண்டிருப்பதாகக் கூறிய திரு பிரதான், இதற்கான எரிவாயு உள்கட்டமைப்பு உருவாக்கப்பட்டுக் கொண்டிருப்பதாகக் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்
https://www.pib.gov.in/PressReleasePage.aspx?PRID=1673998
பெட்ரோலியம் மற்றம் இயற்கை எரிவாயு அமைச்சகம்
நாட்டின் முதலாவது இணையவழி வினியோகம் அடைப்படையிலான எரிவாயு வர்த்தக அமைப்பான இந்தியன் கேஸ் எக்ஸ்சேஞ்ச் அமைப்பை திரு.தர்மேந்திர பிரதான் தொடங்கிவைத்தார்
இணையவழி வினியோகம் அடைப்படையிலான நாட்டின் முதலாவது எரிவாயு வர்த்தக அமைப்பான இந்தியன் கேஸ் எக்ஸ்சேஞ்ச் அமைப்பை பெட்ரோலியம் மற்றும் இயற்கை வரிவாயுத்துறை அமைச்சர் திரு.தர்மேந்திர பிரதான் காணொலிக்காட்சி மூலம் இன்று  தொடங்கிவைத்தார். இந்திய எரிவாயு வர்த்தக அமைப்பு, வினியோகம் அடைப்படையிலான இயற்கை எரிவாயு வினியோகத்திற்கான வர்த்தக அமைப்பாகும். மத்திய அமைச்சர் திரு.தர்மேந்திர பிரதான் முன்னிலையில், இந்த அமைப்பு தனது வர்த்தகத்தைத் தொடங்கியது. முற்றிலும், இந்திய எரிசக்தி வர்த்தக அமைப்பிற்குச் சொந்தமான இந்த புதிய அமைப்பு, தரப்படுத்தப்பட்ட எரிவாயு ஒப்பந்தங்களில் சந்தை பங்கேற்பாளர்கள் வர்த்தகம் செய்ய வழிவகை ஏற்படுத்தியுள்ளது. இந்தப் புதிய அமைப்பு, இணைய அடிப்படையில் முற்றிலும் இயந்திரமயமாக்கப்பட்டிருப்பதுடன், வாடிக்கையைளர்களுக்கு தடையற்ற வர்த்தக அனுபவத்தை வழங்கும்.
நிகழ்ச்சியில் பேசிய பெட்ரோலியத்துறை அமைச்சர் திரு.தர்மேந்திர பிரதான், இயற்கை எரிவாயு வர்த்தகத்திற்கென புதிய மின்னணு அமைப்பு ஒன்று தொடங்கப்பட்டிருப்பதன் மூலம், இந்தியாவின் எரிசக்தி வரலாற்றில் புதிய அத்தியாயம் படைக்கப்பட்டிருப்பதோடு, இந்த நாடு இயற்கை எரிவாயு சந்தையில் சுதந்திரமாக விலை நிர்ணயம் செய்யவும் வழிவகுத்துள்ளதாகக் கூறினார். வரலாற்றுச் சிறப்புமிக்க இந்த புதிய அமைப்பை தொடங்கியிருப்பதன் மூலம், இந்தியா முன்னணி பொருளாதார நாடுகளின் பட்டியலில் இணைந்துள்ளததாகவும் அவர் தெரிவித்தார். சந்தை நிலவரம் அடிப்படையில் விலை நிர்ணயம் செய்யப்படுவதன் மூலம், இந்திய எரிவாயு வர்த்தக அமைப்பு, எரிவாயு விற்பனைக்கான சுதந்திரமான சந்தை ஒன்றை உருவாக்குவதில் பெரும் பங்கு வகிக்கும் என்றும் அவர் குறிப்பிட்டார்.
இயற்கை எரிவாயு, நாடு முழுவதும் கிடைக்கும் வகையில், கட்டணத்தை சீரமைப்பதற்கான பணியில், பெட்ரோலியம் மற்றும் இயற்கை எரிவாயு ஒழுங்குமுறை வாரியம் ஈடுபட்டுள்ளதாகவும் அமைச்சர் தெரிவித்தார். எரிவாயு வர்த்தகத்தில் அரசின் தலையீட்டிற்கு இடமிருக்காது என்றும், நுகர்வோரே, சுதந்திரமான சந்தையின் எஜமானர் போன்று திகழ்வார்கள் என்றும் திரு.தர்மேந்திர பிரதான் தெரிவித்தார்.
500 எம்.எம்.டி. திரவ எரிவாயு முனையத் திறன் கொண்ட நாடாக இந்தியா வரைவில் திகழும் என்றும் அவர் குறிப்பிட்டார். கத்தார், ஆஸ்திரேலியா, ரஷ்யா மற்றும் அமெரிக்கா போன்ற பல்வேறு நாடுகளுடன், இந்திய நீண்டகால எரிவாயு ஒப்பந்தங்களை செய்து கொண்டிருப்பதை சுட்டிக்காட்டிய அமைச்சர், ரஷ்யா, மொசாம்பிக் மற்றும் சில நாடுகளில் இந்தியா முதலீடு செய்திருப்பதாகவும் தெரிவித்தார். உர்ஜா கங்கா, கிழக்கிந்திய எரிவாயுத் தொகுப்பு, வடகிழக்கு மாநிலங்களில் இந்திரதனுஷ் திட்டம், தம்ரா -தாஹேஜ் எரிவாயுக்குழாய், நிலக்கரிப்படுகை எரிவாயு மற்றும் நிலக்கரிப்படுகை மீத்தேன் கொள்கை போன்ற திட்டங்களின் மூலம், நாட்டில் எரிவாயு கட்டமைப்பை வலுப்படுத்துவதற்கான பல்வேறு திட்டங்கள் செயல்படுத்தப்பட்டு வருவதாகவும் அவர் கூறினார். அடுத்த சில ஆண்டுகளில், நாடு முழுவதும் 30,000 கிலோமீட்டர் தொலைவுக்கு எரிவாயுக்குழாய் பதிக்கப்படும் என்றும் அமைச்சர் தர்மேந்திர பிரதான் தெரிவித்தார்.
ஜல்சக்தி அமைச்சகம்
ஜல் சக்தி அமைச்சகம், தூய்மை இந்தியா தினத்தை அக்டோபர் 2-ஆம் தேதி கொண்டாடுகிறது
அக்டோபர் 2 ஆம் தேதி தேசப்பிதா மகாத்மா காந்தியின் பிறந்தநாளை நாடு கொண்டாடும் நிலையில், குடியரசுத் தலைவர் திருமதி. திரௌபதி முர்மு தூய்மை விருதுகளை வழங்குகிறார்.
குடிநீர் மற்றும் துப்புறவு துறை அக்டோபர் 2 ஆம் தேதி புது தில்லி விஞ்ஞான் பவனில் தூய்மை இந்தியா தினத்துக்கு ஏற்பாடு செய்துள்ளது. இத்துறையானது, தூய்மை இந்தியா கிராமப்புறம், ஜல் ஜீவன் மிஷன் ஆகிய மத்திய அரசின் இரண்டு முக்கிய திட்டங்களை செயல்படுத்தி வருகிறது. திறந்த வெளியில் மலம் கழிப்பதை நிறுத்தும் நோக்கத்துடன் 2014 ஆம் ஆண்டு அக்டோபர் 2 ஆம் தேதி தூய்மை இந்தியா கிராமப்புறம் தொடங்கப்பட்டது. அக்டோபர் 2, 2019 அன்று, நாட்டில் உள்ள அனைத்து கிராமங்களும் திறந்தவெளி கழிப்பிடமற்றவையாக அறிவிக்கப்பட்டன. அதன்பிறகு, கிராமங்களில் இந்த நிலையை நிலைநிறுத்தவும், திட மற்றும் திரவக் கழிவு மேலாண்மை மூலம் கிராமப்புறங்களில் தூய்மையின் அளவை மேம்படுத்தவும், 2020-ல் தூய்மை இந்தியா கிராமப்புறம் 2.0 தொடங்கப்பட்டது.
15 ஆகஸ்ட் 2019 அன்று, ஜல் ஜீவன் மிஷன் பிரதமர் திரு நரேந்திர மோடியால் தொடங்கப்பட்டது. தொடங்கப்பட்ட நேரத்தில், 3.23 கோடி கிராமப்புற குடும்பங்களுக்கு மட்டுமே குழாய் நீர் இணைப்பு இருந்தது. மாநிலம் மற்றும் யூனியன் பிரதேசங்களுடனான கூட்டு முயற்சியின் மூலம், 3 ஆண்டுகளில் குறுகிய காலத்தில் 10.27 கோடி கிராமப்புற குடும்பங்கள் குழாய்கள் மூலம் தண்ணீரைப் பெறுகின்றன.
இரண்டு முதன்மையான திட்டங்களை செயல்படுத்துவதில் மாநிலங்கள்/யூனியன் பிரதேசங்களின் முன்மாதிரியான முயற்சிகளை அங்கீகரிப்பதற்காக, துறை பல்வேறு போட்டிகள், பிரச்சாரங்களுக்கு ஏற்பாடு செய்துள்ளது. சிறப்பாக செயல்படும் மாநிலங்கள்/ யூனியன் பிரதேசங்கள்/ மாவட்டங்கள் பாராட்டப்படும். குடியரசுத் தலைவர் மற்றும் மத்திய ஜல் சக்தி அமைச்சரால் பின்வரும் பிரிவுகளின் கீழ் பல்வேறு விருதுகள் வழங்கப்படும்.மேலும் விவரங்களுக்கு இந்த ஆங்கில செய்திக்குறிப்பை காணவும் https://www.pib.gov.in/PressReleseDetail.aspx?PRID=1864116
பஞ்சாயத்து ராஜ் அமைச்சகம்
கொவிட் தடுப்பு பணிக்காக ஊரக உள்ளாட்சி அமைப்புகளுக்கு ரூ.8,923.8 கோடி மானியம் : பஞ்சாயத்து ராஜ் அமைச்சகம் பரிந்துரைப்படி நிதியமைச்சகம் வழங்கியது
கொவிட் தடுப்பு பணிக்காக 25 மாநிலங்களில் உள்ள ஊரக உள்ளாட்சி அமைப்புகளுக்கு, பஞ்சாயத்து ராஜ் அமைச்சகம் பரிந்துரைப்படி ரூ.8,923.8 கோடி மானியத் தொகையை மத்திய நிதித்துறை அமைச்சகம் வழங்கியது.
நாடு முழுவதும் பல பகுதிகளில் கொவிட் பரவல் சமீபத்தில் தீவிரமடைந்துள்ளது. இதனால் கிராம மக்களுக்கு ஏற்பட்டுள்ள பாதிப்புகள் தீர்க்கப்பட வேண்டும். இது குறித்த விழிப்பணர்வு கிராம மக்களிடையே குறைவாக உள்ளது. இதோடு, கிராமங்களில் ஆதரவு முறைகளும் போதிய அளவில் இல்லை. இது தொற்றை திறம்பட எதிர்கொள்வதில், நெருக்கடியான சூழலை உருவாக்கலாம். ஆகையால், பஞ்சாயத்துக்கள் மற்றும் ஊரக உள்ளாட்சி அமைப்புகளுக்கு இது குறித்து முறையாக உணர்த்தி, இந்த சவால்களை எதிர்கொள்ளும் வசதிகள் மற்றும் வழிகாட்டுதல்களை கடந்தாண்டு வழங்கியது போல் வழங்க வேண்டும்.
இவற்றை கருத்தில் கொண்டு, பஞ்சாயத்து ராஜ் அமைச்சகத்தின் பரிந்துரையை ஏற்று, மத்திய நிதியமைச்சகத்தின் செலவினத்துறை, 25 மாநிலங்களின் ஊராக உள்ளாட்சி அமைப்புகளுக்கு ரூ.8,923.8 கோடி மானியத் தொகையை வழங்கியுள்ளது. இந்தத் தொகை அடிப்படை மானியத்தின், முதல் தவணைத் தொகை. இதை கொவிட் தடுப்பு நடவடிக்கைகளுக்கு பயன்படுத்தி கொள்ளலாம். கொவிட்-19 தொற்றை எதிர்த்து போராடுவது தொடர்பாக, பங்சாயத்துகளுக்கு கீழ்கண்ட வழிகாட்டுதல்களை பங்சாயத்து ராஜ் அமைச்சகம் வெளியிட்டுள்ளது.
1. கொவிட்-19 பாதிப்பின் தன்மை, தடுப்பு நடவடிக்கைகள் குறித்து கிராம மக்களிடையே தீவிர பிரசாரத்தை மேற்கொள்ள வேண்டும்.
2. இந்த பிரசாரத்துக்கு தேர்ந்தெடுக்கப்பட்ட பஞ்சாயத்து பிரதிநிதிகள், ஆசிரியர்கள், ஆஷா ஊழியர்கள் போன்றோரை ஈடுபடுத்த வேண்டும்.
3. அவர்களுக்கு ஆக்ஸிமீட்டர், என்-95 முககவசங்கள், உடல்வெப்ப நிலை பரிசோதிக்கும் கருவிகள், கிருமிநாசினிகள் வழங்க வேண்டும்.
4. மருத்துவ கட்டமைப்புகளை கிராம மக்கள் திறம்பட பயன்படுத்தும் வகையில், கொவிட் பரிசோதனை/ தடுப்பூசி மையங்கள், மருத்துவர்கள், மருத்துவமனையில் படுக்கை வசதிகள் பற்றி நிகழ்நேர தகவல்களை தெரிவிக்க வேண்டும்.
5. இது போன்ற தகவல்களை கண்காணிக்கவும், தெரிவிக்கவும் பஞ்சாயத்து அலுவலகங்கள், பள்ளிகள், பொதுச் சேவை மையங்களில் உள்ள தகவல் தொழில்நுட்ப கட்டமைப்பை அதிகரிக்க வேண்டும்.
6. ஊர் திரும்பும் புலம் பெயர் தொழிலாளர்கள் மற்றும் தேவைப்படுவோருக்கு தனிமை மையங்களை அமைக்கலாம்.
7. மக்களுக்கு நிவாரணம் வழங்குவதில் பஞ்சாயத்துகள் நேரடியாக ஈடுபட வேண்டும்.
8. மக்களுக்கு ஆம்புலன்ஸ் வசதி, மேம்பட்ட பரிசோதனை மற்றும் சிகிச்சை வசதிகள் கிடைக்க அருகில் உள்ள மாவட்ட மருத்துவமனைகளுடன் முறையான தொடர்பை ஏற்படுத்த வேண்டும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1719631
-----
(Visitor Counter : 197
பிரதமர் அலுவலகம்
அதிக எண்ணிக்கையில் பயணிகளை ஏற்றிச் சென்று சாதனை படைத்த இந்திய விமானப் போக்குவரத்து துறைக்கு பிரதமர் பாராட்டு
இந்திய சிவில் விமானப் போக்குவரத்து தினசரி 4 லட்சம் பயணிகளை எட்டியதுடன், கொவிட்-19 காலத்திற்கு முன்பு இருந்ததை விட சாதனை எண்ணிக்கையை எட்டியுள்ளதாக பிரதமர் திரு நரேந்திர மோடி பாராட்டு தெரிவித்துள்ளார். இந்தியா முழுவதும் விமானப் போக்குவரத்து இணைப்பை மேலும் மேம்படுத்துவதில் கவனம் செலுத்தப்படுவதாகவும், இது ‘எளிதாக வாழ்வதற்கும்’ பொருளாதார முன்னேற்றத்திற்கும் முக்கியமானது என்றும் திரு மோடி கூறியுள்ளார்.
சிவில் விமான போக்குவரத்து துறை அமைச்சர் திரு ஜோதிர் ஆதித்ய சிந்தியாவின் ட்விட்டர் பதிவை மேற்கோள் காட்டி பிரதமர் கூறியிருப்பதாவது;
"சிறந்த அறிகுறி. இந்தியா முழுவதும் இணைப்பை மேலும் வலுப்படுத்துவதில் அதிக கவனம் செலுத்தப்படும். இது எளிதான வாழ்க்கை, மற்றும் பொருளாதார முன்னேற்றத்திற்கு முக்கியமானதாகும்".
சட்டம் மற்றும் நீதித்துறை அமைச்சகம்
சட்டமன்றத் துறை 1.1.2020 முதல் 1.11.2020 வரை 41 சட்டமன்ற முன்மொழிவுகளை ஆய்வு செய்து, 40 மசோதாக்களை அறிமுகப்படுத்துவதற்காக நாடாளுமன்றத்திற்கு அனுப்பி வைத்தது
சட்டமன்றத் துறையில் மேற்கொள்ளப்பட்ட முக்கிய நடவடிக்கைகள்:2020 ஜனவரி 1 முதல் நவம்பர் மாதம் வரை 41 சட்டமன்ற முன்மொழிவுகளை இத்துறை ஆய்வு செய்தது. இந்தக் காலகட்டத்தில் 40 மசோதாக்களை அறிமுகப்படுத்துவதற்காக அவை நாடாளுமன்றத்திற்கு அனுப்பி வைக்கப்பட்டன.ஏற்கனவே நிலுவையில் இருந்த மசோதாக்கள் மற்றும் 01/01/2020 முதல் 01/11/2020 வரை மேற்கொள்ளப்பட்ட மசோதாக்கள் ஆக மொத்தம் 40 மசோதாக்கள் நிறைவேற்றப்பட்டுள்ளன. இவற்றில் அரசியலமைப்பு திருத்தச் சட்டம் 2020-ம் அடங்கும். அரசியலமைப்பு சட்டம் பிரிவு 123 இன் கீழ் 14 அவசரச் சட்டங்கள் குடியரசு தலைவரால் பிரகடனப்படுத்தப்பட்டன.
தேர்தல் சட்டங்களும் சீர்திருத்தங்களும்:
• தொகுதி மறுசீரமைத்தல்
ஜம்மு காஷ்மீர் யூனியன் பிரதேசத்திலும் வடகிழக்கு இந்தியாவின் ஒரு சில மாநிலங்களிலும் தொகுதிகள் மறுசீரமைக்கப்பட்டன.
• தேர்தல் சீர்திருத்தங்கள் - மின்னணு வாயிலாக தபால் வாக்குகள் செலுத்தும் முறை
ஒரு சில பிரிவு வாக்காளர்களுக்கு தபால் வாக்கு செலுத்தும் வசதி
பட்டியலின, பட்டியல் பழங்குடி பிரிவினருக்கு இட ஒதுக்கீடு
மாத பத்திரிக்கைகள் வெளியீடு:
உச்சத்தம் நியாயாலயா நிர்ணய பத்திரிக்கை, உச்சச் நியாலல்யா சிவில் நிர்ணய பத்திரிக்கை, உச் நியாலய தண்டிக் நிர்ணய பத்திரிக்கை ஆகிய மூன்று பத்திரிக்கைகள் உச்சநீதிமன்றம், உயர்நீதிமன்றங்களில் தெரிவிக்கப்படும் தீர்ப்புகளை இந்தியில் மொழிபெயர்க்கப்பட்டு சட்டமன்றத் துறையின் விதி சாகித்ய பிரகாஷனால் வெளியிடப்படுகின்றன.
இந்திய சட்டத் தொகுப்பு தகவல் முறை :
மத்திய மற்றும் மாநில சட்டங்களை டிஜிட்டல் வாயிலாக ஒரே இடத்தில் சேமிக்கும் வகையிலான இந்திய சட்டத் தொகுப்பு தகவல் முறையை சட்டம் மற்றும் நீதித் துறையின் வழிகாட்டுதலின் படி தேசிய தகவலியல் ஆணையம் வடிவமைத்துள்ளது. அனைத்து குடிமக்களுக்கும் சட்ட ரீதியாக அதிகாரம் வழங்குவதை உறுதி செய்வதில் இது ஒரு முக்கிய நடவடிக்கையாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1687920